stanford-oval/wikipedia huggingface dataset:
Weekend Festival
Vastaanotto > Tunnustukset

Weekend Festival on ollut ehdolla monena vuonna ja monessa kilpailussa parhaaksi festivaaliksi, muttei ole saavuttanut palkintosijoja.
Festivaali oli ehdolla parhaaksi festivaaliksi vuoden 2013 sekä 2016 Musiikki & Median Industry Awardseissa.
Weekend Festival oli myös ehdolla parhaaksi keskisuureksi festivaaliksi vuoden 2013, 2014, 2015 sekä 2016 European Festival Awardseissa.
YleX kuuntelijat äänestivät Weekend Festivalin kesän parhaaksi festivaaliksi Suomessa vuosina 2013, 2014, 2015 ja 2016. Vuoden 2013 Weekend Festival sai 25% kaikista annetuista äänistä, vuoden 2014 festivaali sai 41% äänistä, vuoden 2015 festivaali sai 26% äänistä ja vuoden 2016 festivaali sai 26% äänistä
Aiheesta muualla

Festivaalin kotisivut
Vuoden 2017 logo
Vuoden 2016 logo
Hurts vuoden 2012 festivaaleilla.
Helioksen karja

Helioksen karja (m.kreik. Ἠελίοιο βόες, Ēelioio boes) viittaa kreikkalaisessa mytologiassa auringonjumala Helioksen karjalaumaan, joka laidunsi Thrinakiassa. Paikan uskotaan sijainneen nykyisessä Sisiliassa. Karja koostui seitsemästä laumasta nautoja ja seitsemästä katraasta lampaita, joissa kussakin oli viisikymmentä eläintä. Homeros kuvaili eläimiä komeiksi, kiiltäväkarvaisiksi ja leveäotsaisiksi.
Karja ei ikääntynyt eikä se myöskään poikinut. Sitä paimensivat Helioksen tyttäret, Faethusa ja Lampetia.
Odysseus

Tunnetuin viittaus Helioksen karjaan on Odysseiassa, jossa Ithakan kuningas Odysseus joutui sen kanssa tekemisiin yrittäessään palata kotiin Troijan sodasta.
Odysseusta varoittivat sekä tietäjä Teiresias että Kirke kiertämään Thrinakian saaren kaukaa, mutta käskiessään miehistöään purjehtimaan saaren ohi hän kohtasi kapinan. Koska Odysseuksella ei ollut jäljellä enää kuin viimeinen aluksensa niistä kahdestatoista, joiden kanssa hän oli lähtenyt Troijasta, joutui hän vastentahtoisesti myöntymään saarella pysähtymiseen. Hän kuitenkin vannotti miehistiöön olemaan koskematta saarella laiduntavaan jumalaiseen karjaan.
Odysseuksen pelot kävivät pian toteen, ja voimakas etelätuuli, joka oli työntänyt heitä kohti Skyllaa ja Kharybdista, ei tyyntynyt kokonaiseen kuukauteen pitäen Odysseuksen miehistöineen tiukasti saarella. Muonavarastojen ehtyessä Odysseus jätti miehistönsä rannalle ja suuntasi itse sisämaahan etsiäkseen keinoa lepyttää jumalat tyynnyttämään tuulen. Ei kuitenkaan mennyt kauan, kun hänen miehistönsä alkoi teurastaa parhaat karjasta uskoen soturin kuoleman – vaikka jumalien käsistä – olevan paremman kuin kuolemisen nälkään.
Lampetian kerrottua tapahtuneesta isälleen tämä oli raivoissaan karjansa kohtalosta ja vaati Zeusta kostamaan rikoksen uhaten muutoin mennä loistamaan Haadekseen kuolleille. Kuusi päivää Odysseuksen miehistö nautti karjasta, jonka vuodat liikkuivat kuolemankin jälkeen, ja jonka sekä raa'asta ja kypsästä lihasti kuului vielä mylvintä, mutta seitsemäntenä tuulet tyyntyivät ja Odysseus miehineen lähti matkaan. Merellä kuitenkin Zeus tuhosi salamoillaan laivan ja sen miehistön Odysseusta lukuun ottamatta.
Herakles

Toinen viite Helioksen karjaan on gigantomakhian kuvauksessa. Oraakkeli oli kertonut tästä giganttien ja Olympoksen jumalien kamppailusta, että jumalat voivat voittaa sen ainoastaan kuolevaisen avulla, jolloin Herakles osallistui kamppailuun isänsä rinnalla.
Giganteista suurimmat olivat Alkyoneus ja Porfyrion, joista ensin mainitun Pindaros kertoo olleen paimenen ja Apollodoroksen mukaan hän varasti Helioksen karjan Erytheiasta. Taistelu päättyi jumalien voittoon ja Herakles surmasi Alkyoneuksen raahaamalla tämän pois kotimaastaan.
Lymenmastiffi

| Lymenmastiffi |
| --- | --- |

Avaintiedot
Alkuperämaa:   Englanti,  Iso-Britannia
Määrä:  kuollut sukupuuttoon
Alkuperäinen käyttö:  vahtikoira
Muita nimityksiä:  Lyme Mastiff
FCI-luokitus:  ei FCI-rotu
Lymenmastiffi (Lyme Mastiff) on sukupuuttoon kuollut englantilainen koirarotu.
Alkuperä

Rotu sai nimensä Cheshiren Lyme Hall'sta, missä Leghin perhe kasvatti sitä kartanon vahtikoiraksi. He antoivat koiriaan vain ani harvoin kartanon ulkopuolisille, minkä vuoksi lymenmastiffeja ei juuri koskaan nähty. Tällä tavalla eristettynä se säilyi myös erittäin puhdasrotuisena. 1800-luvulla rotua kuvailtiin "valtakunnan puhtaimmaksi ja arvokkaimmaksi verilinjaksi".
Ystävyyskaupunki

Joensuun ystävyyskaupunkeihin osoittavat viitat kaupungin keskustan Ystävyydenpuistossa.
Ystävyyskaupunki on konsepti, jossa maantieteellisesti tai poliittisesti erillään olevista kunnista tai kaupungeista muodostetaan pari tavoitteena vaalia erilaisten ihmisten ja kulttuurien kohtaamista. Euroopassa tällaisia kaupunkeja kutsutaan ystävyyskaupungeiksi, kaksoskaupungeiksi (engl. twin town) tai, kuten Saksassa, kumppanikaupungeiksi (saks. Partnerstädte). Pohjois-Amerikassa ja Australaasiassa sisarkaupunki-termiä (engl. sister city) käytetään samassa merkityksessä ja veljeskaupunki-termiä (ven. города-побратимы, goroda-pobratimi) entisen Neuvostoliiton maissa. Ystävyyskaupungeilla on usein homogeeninen tausta ja muita erityistuntomerkkejä. Joskus suuremmatkin alueet solmivat kumppanuuden, esimerkiksi Hainanin provinssi Kiinassa ja Jejun provinssi Etelä-Koreassa.
Käytännössä ystävyyskaupunkijärjestelyt yleensä johtavat oppilasvaihto-ohjelmiin sekä talous- ja kulttuuriyhteistyöhön.
Historiaa

Ystävyyskaupunkitoiminta alkoi vuonna 1940, jolloin solmittiin Suomen ja Ruotsin kaupunkien välillä ensimmäiset sopimukset. Niiden avulla sotaa käyvä Suomi sai siviiliväestölleen aineellista apua Ruotsilta. Ystävyystoiminta laajeni pian muihinkin Pohjoismaihin. Suomen ja Ruotsin sodanaikaista ystävyyskaupunkitoimintaa sanotaan joissakin lähteissä maailman vanhimmaksi, mutta yhdysvaltalainen Sister Cities International -järjestö kertoo ensimmäisen ”sisarkaupunkisopimuksen” syntyneen vuonna 1931 Ohion osavaltion Toledon ja samannimisen espanjalaiskaupungin välillä.
1950-luvulla suomalaiskaupungit solmivat YYA-sopimuksen hengessä ystävyyssuhteita neuvostoliittolaisten kaupunkien kanssa. Pian tämä toiminta laajeni muihin itäblokin maihin ja 1980-luvun lopulla vahvasti Virossa, josta ensimmäiset neljä ystävyyskaupunkia oli saatu jo 1950- ja 1960-luvuilla, sekä kaupungeista muihinkin kuntiin ystävyyskuntatoimintana.
Valtaosa ystävyyssopimuksista sai alkunsa 1980- ja 1990-luvuilla, kunnes toiminta alkoi hiipua 2000-luvulla. 2010-luvulla ystävyyskaupunkisuhteita on solmittu erityisesti Kiinan kaupunkien kanssa, tavoitteena ennen kaikkea kaupallinen ja koulutusalan yhteistyö, kuten opiskelijavaihto. Kaupunkien lisäksi solmijoina on Suomen puolella ollut myös maakuntia..
Vuonna 2008 Suomen kunnilla oli noin 1 300 ystävyyskuntaa ympäri maailmaa, paitsi ei Etelä-Amerikassa eikä Australiassa. Ystävyyskunnista noin 65 prosenttia oli naapurimaissa Ruotsissa, Virossa, Venäjällä ja Norjassa.
Aiheesta muualla

Wikimedia Commonsissa on kuvia tai muita tiedostoja aiheesta .
Sister Cities International
Germany and the town twinning movement
Tuoksuverijuuri

| Tuoksuverijuuri |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Verijuuret Agrimonia
Laji::  procera
Kaksiosainen nimi
 Agrimonia procera  Wallr. 
Katso myös
   Tuoksuverijuuri Wikispeciesissä   Tuoksuverijuuri Commonsissa 
Infobox OKNimi-testi OK: 
Tuoksuverijuuri (Agrimonia procera) on ruusukasvien (Rosaceae) heimoon, verijuurien (Agrimonia) sukuun kuuluva monivuotinen ruohovartinen kasvilaji. Se muistuttaa paljolti yleisempää maarianverijuurta (Agrimonia eupatoria), mutta lajit ovat erotettavissa etenkin ylimmän varsilehden ulkonäön perusteella.
Tuoksuverijuuri on kasvutavaltaan pysty ja se voi kasvaa noin metrin korkuiseksi. Varsi on pehmeäkarvainen, ja karvat ovat pitkiä ja suoria. Tuoksuverijuuri ei kasvata varren tyvelle lehtiruusuketta. Varsilehdet ovat parilehdykkäisiä ja päättöparisia. Varsilehtien lehdykät ovat sahalaitaisia sekä alapinnoiltaan vihreitä ja villakarvaisia. Ylin varsilehti on yhtä suuri kuin alemmatkin varsilehdet toisin kuin maarianverijuurella, jolla ylin varsilehti on selvästi alempia varsilehtiä pienempi ja lehdykät ovat alapinnoiltaan harmahtavia. Tuoksuverijuuren kukinto on tähkämäinen terttu ja kukat ovat pieniä sekä keltaisia. Tuoksuverijuuri kukkii heinä–elokuussa.
Tuoksuverijuuri kasvaa niityillä, metsänlaidoissa sekä tienvarsilla. Suomessa tuoksuverijuurta tavataan lähes pelkästään Ahvenanmaalla.
Aiheesta muualla

Pohjolan kasvien pauloissa: Agrimonia procera - tuoksuverijuuri
Vauhti kiihtyy

| ”Vauhti kiihtyy” Matti ja Teppo |
| --- | --- | --- |

Singlen tiedot
 Albumilta: Aito tunne
 A-puoli: ”Vauhti kiihtyy”
 B-puoli: ”Idän pikajuna”
 Julkaistu: 1989
 Formaatti: 7" digitaalinen
 Tyylilaji: iskelmä
 Kesto: 03.02 (1989) 03.25 (2021)
 Levy-yhtiö: MTR Music
Muut kannet
 Vuoden 2021 version kansikuva
Vauhti kiihtyy on suomalaisen iskelmäduon Matin ja Tepon Aito tunne -albumillaan vuonna 1989 julkaistu kappale. Se julkaistiin albumilta myös seitsemäntuumaisena vinyylisinglenä, jonka B-puolella oli samalla albumilla julkaistu ”Idän pikajuna” -kappale. Kummatkin kappaleista on sanoittanut Matti Ruohonen ja säveltänyt Veli-Pekka Lehto.
Vuonna 2021 kappaleesta julkaistiin uusi versio, jonka tuottivat Mikael Forsby ja Jaakko Salovaara. Uusi versio tehtiin samana vuonna julkaistua Portion Boys -yhtyeen versiota kappaleesta mukaillen. Duo esitti version myös MTV3-kanavan Tanssii tähtien kanssa -ohjelman suorassa lähetyksessä lokakuussa 2021.
Kappaleet

| 7" (1989) |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Vauhti kiihtyy | V-P. Lehto | Matti Ruohonen | 3.00 |  |  |  |  |  |
| 2. | Idän pikajuna | V-P. Lehto | Matti Ruohonen | 3.14 |  |  |  |  |  |
| Digitaalinen single (2021) |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Vauhti kiihtyy 2021 | V-P. Lehto | Matti Ruohonen | 3.25 |  |  |  |  |  |
Portion Boysin versio

| ”Vauhti kiihtyy” Portion Boys feat>  Matti ja Teppo |
| --- | --- | --- |

Singlen tiedot
 Julkaistu: 11. kesäkuuta 2021
 Formaatti: digitaalinen
 Tuottaja(t): Mikael Forsby Jaakko Salovaara
 Tyylilaji: rap, dance
 Kesto: 03.31
Listasijoitukset
  Suomen virallinen singlelista: 1.   Suomen virallinen radiolista: 4.
Portion Boysin muut singlet
| ”Kyläbaari” 2021 | ”Vauhti kiihtyy” 2021 |   |
Suomalainen rap-yhtye Portion Boys julkaisi ”Vauhti kiihtyy” -kappaleesta kesällä 2021 uuden version, jonka kertosäkeellä ovat mukana myös alkuperäisesittäjät Matti ja Teppo. Versio oli ehdolla vuoden biisiksi kevään 2022 Emma-gaalassa.
Idea versioinnista oli saanut alkunsa juhannuksena 2020, kun yhtyeen jäsen Tiina Forsby oli esitellyt alkuperäiskappaleen miehelleen, yhtyeen kosketinsoittaja-tuottajalle Mikael Forsbylle. Mikael oli innostunut ajatuksesta ja hahmotteli pian minkälainen versio kappaleesta tehtäisiin. Matin ja Tepon Matti Ruohonen oli myös innostunut ideasta ja antoi sille hyväksyntänsä. Versiossa muun muassa kappaleen tempo tuplattiin ja säkeistöihin kirjoitettiin uudet rap-osuudet. Matti ja Teppo myös äänittivät osuutensa uudestaan.
Versiosta on julkaistu myös musiikkivideo, jolla alkuperäisen suunnitelman mukaan Matin ja Tepon piti myös esiintyä, mutta esiintyminen jouduttiin perumaan koronapandemian aiheuttamien rajoitusten vuoksi. Videolla Mattina ja Teppona nähdään 3D-mallinnetut hahmot.
Versiosta kasvoi kesän ja syksyn 2021 aikana merkittävä hitti. Se oli julkaisustaan lähtien Suomen virallisen singlelistan kymmenen kärjessä 28 viikkoa, joista 13 viikkoa kolmen parhaan joukossa. Kappaletta on pelkästään Spotify-musiikkipalvelussa kuunneltu yli 11 miljoonaa kertaa ja sen musiikkivideota katsottu YouTubessa yli viisi miljoonaa kertaa (huhtikuu 2022). Single on myös ylittänyt tuplaplatinarajan.
Jouluksi 2021 Portion Boys julkaisi kappaleesta jouluisen version nimellä ”Pikkujoulut kiihtyy”.
Portion Boysin versio > Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Vauhti kiihtyy (feat. Matti ja Teppo) | Matti Ruohonen, Mikael Forsby, Raimo Paavola, Veli-Pekka Lehto | 3.31 |  |  |  |  |  |  |
Aiheesta muualla

Portion Boysin version musiikkivideo YouTubessa
Matin ja Tepon vuoden 1989 alkuperäinen versio kappaleestaan
Matin ja Tepon vuoden 2021 versio kappaleestaan
Festus Mogae

| Festus Gontebanye Mogae |
| --- | --- |
 Festus Mogae vuonna 2009.
Botswanan presidentti
 1998–2008  
Edeltäjä:  Quett Masire
Seuraaja:  Ian Khama
Henkilötiedot
Syntynyt: 21. elokuuta 1939 (ikä 85)
Tiedot
Puolue:  Botswanan demokraattipuolue
Tutkinnot:  Sussexin yliopisto Oxfordin yliopisto
Festus Gontebanye Mogae (s. 21. elokuuta 1939) toimi Botswanan presidenttinä vuosina 1998–2008. Hän on kotoisin Serowen kylästä. Mogaen edeltäjä valtionpäämiehenä oli Quett Masire ja seuraaja Ian Khama.
Mogae on opiskellut taloustiedettä Sussexin ja Oxfordin yliopistoissa, Englannissa. Hän oli Botswanan varapresidentti vuosina 1992–1998.
20. lokakuuta 2008 Mogaelle myönnettiin palkinto hyvästä hallinnosta. Tarkemmiksi syiksi kerrottiin Mogaen vahvistaneen maansa demokratiaa, jakaneen timanttikaupoista saatua varallisuutta kansalle ja ottaneen rohkean johtajan roolin AIDS-epidemian keskellä.
Festus Mogae George W. Bushin vieraana kesäkuussa 2005
Aiheesta muualla

Kuvia tai muita tiedostoja aiheesta Festus Mogae Wikimedia Commonsissa
IVAO

IVAO:n logo
IVAO:n vanha logo
IVAO tai International Virtual Aviation Organisation on Internetissä toimiva voittoa tavoittelematon yhdistys. Sen tarkoitus on tarjota lentosimulaattoreista kiinnostuneille pääsy palvelimiin, joilla voidaan lentää muiden käyttäjien kanssa, käyttää oikeita sääolosuhteita ja lennonjohtoa.
IVAO luo virtuaalisen maailman lentäjille ja lennonjohtajille ja sen tehtävä on tarjota realistinen, hauska ja rento ympäristö lentämiselle ja lennonjohtamiselle ilmaiseksi. VATSIM-verkon tavoin myös IVAO irtosi edeltäjä SATCO:sta vuonna 1998, muutamaa vuotta ennen VATSIM:in perustamista.
Toiminta

IVAO tarjoaa monia palvelimia, joihin virtuaalilentäjät ja -lennonjohtajat voivat yhdistää. Näitä palvelimia käyttäen lennonjohtajat näkevät lentäjät tutkaohjelmansa (IvAc) näytöllä. Kommunikointi tapahtuu oikean radiofraseologian mukaan joko puheyhteyden tai tekstin välityksellä. Puheyhteys on suositellumpi ja yleisempi kuin tekstin käyttö. Tekstin käyttö on monesti hidasta ja kömpelöä, lisäksi puheyhteys tarjoaa realistisemmat puitteet simulointiin.
Käytetyt ohjelmat ja järjestelmät (paitsi lentosimulaattori ja VoIP-ohjelma (TeamSpeak) on kehittänyt IVAO:n oma ohjelmaosasto. Nämä ohjelmat ovat saatavilla ilmaiseksi käyttöön IVAOn verkossa.
Jäsenet

IVAO koostuu noin 150 000 jäsenestä (vuonna 2009). Suomen osastoon kuuluu 147 jäsentä ja jäsenmäärä on kasvussa. 
Jäsenyys on saatavilla kenelle tahansa mistä päin maailmaa tahansa.
Paikallisia osastoja (division) löytyy joka puolelta maailmaa. Näitä osastoja hoitavat paikalliset harrastajat, jotka huolehtivat osastojen johtamisesta, koulutuksesta, tiedon tarjoamisesta ja jäsenien auttamisesta.
Kouluttajat ovat usein oikeassa elämässä lentäjiä/lennonjohtajia.
Osastot tarjoavat jäsenilleen erilaisia palveluja, kuten lennonjohtoa, koulutusta, ja tapahtumia.
IVAO Finland

IVAO Finland perustava kokous pidettiin 26.1.2006, jossa tehtiin toimintasuunnitelma tulevalle osastolle. Kokouksessa oli läsnä vain kolme henkilöä. Intensiivisesti aloitettu suunnitelman mukainen toiminta ja kehitystyö kantoi hedelmää varsin nopeasti. Perustavia jäseniä ilmaantui nopeasti se määrä, jonka toiminnan edelleen kehittäminen ja tähän asti pääseminen vaati. 1.1.2015 Suomi liittyi pohjoismaiden yhteiseen divisioonaan (IVAO Nordic region) ja erillinen Suomen divisioona lakkautettiin.
Ohjelmat

IVAOn ohjelmat kehittää oma osastonsa SoftDev. IVAO tarjoaa myös mahdollisuuksia ulkopuolisille kehittäjille, jotka voivat tehdä ohjelmistaan yhteensopivia IVAO:n kanssa.
Lista tuetuista lentosimulaattoreista:
Microsoft Flight Simulator, IvAp:lla versiot FS2002, FS2004 sekä FSX
X-Plane käyttäen XSquawkBox:ia tai X-IvAp:ia
PS1 käyttäen SB747:ää
Fly! käyttäen SquawkBox for Fly!-ohjelmistoa
Prepar3D käyttäen IvAc 2.0 ohjelmistoa
Ohjelmat > IvAp ja X-IvAp

IvAp (IVAO virtual Pilot client) on Microsoft Flight Simulator 2002:lle, MS Flight Simulator 2004:lle ja MS Flight Simulator X:lle tehty ohjelma IVAO:n verkkoon yhdistämiseen.
X-IvAp (IVAO virtual X-Plane client) on X-Plane:lle tehty versio IvAp:sta.
Ohjelmat > IvAc

IvAc (IVAO virtual ATC client) on lennonjohtajille tehty ohjelma IVAO:n verkkoon. IvAc 2 on kehittellä ja avoimessa Beta-testauksessa.
Ohjelmat > WebEye

WebEye on netissä oleva näyttö, jolta voit seurata lentoja ja lennonjohtoa. Tämä korvasi vanhan IvAe:n (The Eye) ohjelman.
Aiheesta muualla

IVAO:n kotisivu (englanniksi)
IVAO Nordic region
IVAO:n ohjelmakehitysosaston kotisivu
IVAO:n keskustelufoorumi (Arkistoitu – Internet Archive)
Moskovanvesikoira

| Moskovanvesikoira |
| --- | --- |

Avaintiedot
Alkuperämaa:   Venäjä
Määrä:  kuollut sukupuuttoon
Muita nimityksiä:  Moskovsky Vodolaz, Moscow Water Dog, Moscow Retriever
FCI-luokitus:  ei FCI-rotu
Moskovanvesikoira (Московский Водолаз, Moskovski Vodolaz) on sukupuuttoon kuollut venäläinen koirarotu.
Alkuperä

Rotu polveutui kaukasiankoiran, newfoundlandinkoiran ja itäeurooppalaisten paimenkoirien välisistä risteytyksistä. Sitä käytettiin 1940-luvulla venäjänmustaterrierin jalostukseen.
Protaktinium(V)

| Protaktinium(V)oksidi |
| --- | --- |

Tunnisteet
CAS-numero:  12036-75-8
Ominaisuudet
Molekyylikaava:  Pa2O5
Moolimassa:  542,0688 g/mol
Ulkomuoto:  Valkoisia kiteitä
Tiheys:  10,96
Protaktinium(V)oksidi on harvinaisen, aktinoideihin kuuluvan alkuaine protaktiniumin yhdiste hapen kanssa. Yhdisteessä happi esiintyy hapetusluvulla −II ja protaktinium +V, ja näin muodostuva yhdiste on kaavaltaan Pa2O5. Se muodostaa valkoisia ortorombisia kiteitä (hilavakiot a = 692, b = 402, c = 418 pm), joita saadaan, kun kidevedellistä muotoa Pa2O5·nH2O kuumennetaan yli 500 °C (myös 650 °C mainittu kirjallisuudessa) lämpötilaan. Myös kuutiollinen rakenne (hilavakio a = 547,6 pm) tunnetaan. Kun protaktinium(V)oksidia pelkistetään vedyllä 1 550 °C lämpötilassa, muodostuu protaktinium(IV)oksidia (PaO2). Tämä muuttuu takaisin protaktinium(V)oksidiksi, jos sitä kuumennetaan 1 100 °C:ssa happi-ilmakehässä. Pa2O5:n muodostumislämpö on noin 106 kJ/mol. Protaktinium(V)oksidi ei liukene väkevään typpihappoon, mutta vetyfluoridi sekä rikkihapon ja vetyfluoridin seos liuottavat sitä.
Historia

Aristid von Grosse valmisti 2 mg protaktinium(V)oksidia vuonna 1927, ja myöhemmin vuonna 1934 tuotti ensimmäisenä metallista protaktiniumia 0,1 mg:sta tätä oksidia muuttaen ensin oksidin protaktinium(V)jodidiksi ja sitten hajottaen sitä tyhjiössä sähköpurkauksen avulla (Van Arkelin prosessi):
Käyttö

Koska protaktinium on erittäin harvinaista, myrkyllistä ja radioaktiivista, myöskään sen yhdisteillä ei ole juuri mitään käyttötarkoituksia.
Niobiumin, magnesiumin, galliumin ja mangaanin oksidien seosta, johon on lisätty 0,005–0,52 % protaktinium(V)oksidia, on käytetty korkean lämpötilan (jopa 1 300 °C) eristemateriaalina keraamisissa kondensaattoreissa.
Mayojenkarvatonkoira

| Mayojenkarvatonkoira> Avaintiedot |
| --- | --- |
Alkuperämaa:  Väli-Amerikka
Määrä:  kuollut sukupuuttoon
Alkuperäinen käyttö:  "parantaja"/lämpötyyny
Muita nimityksiä:  Mayan Hairless Dog
FCI-luokitus:  ei FCI-rotu
Ulkonäkö
Säkäkorkeus:  38–41 cm
Väritys:  vaalea
Mayojenkarvatonkoira on sukupuuttoon kuollut keskiamerikkalainen koirarotu.
Ulkomuoto

Mayojenkarvatonkoira oli pieni ja hoikkarakenteinen, 38–41 cm korkea. Iho oli pään alueella hieman ryppyinen ja päässä, raajoissa ja hännänpäässä oli kiinanharjakoiran tapaan töyhtomäistä karvaa. Väritys oli vaalea.
Alkuperä

Mayojenkarvatontakoiraa käytettiin öisin lämmittävänä kuumavesipullona ja päivisin parantavana lämpötyynynä: se painettiin ihon kipukohtaa vasten ja ihon hohkaama kuumuus lievitti särkyä. 800–900-luvuilla jaa. se oli mayojen keskuudessa suosittu, koska muut keinot pysyä lämpiminä olivat hyvin alkeellisia.
Trump International Golf Clubin ammunta

| Trump International Golf Clubin ammunta |
| --- | --- |
 FBI:n löytämiä, iskusta epäillylle kuuluneita tavaroita.
Paikka:  Trump International Golf Club, West Palm Beach, Florida, Yhdysvallat
Kohde:  Donald Trump
Ajankohta:  15. syyskuuta 2024  13.30  (EDT)
Iskutyyppi:  salamurhayritys
Kuolleita:  0
Haavoittuneita:  0
Epäilty/epäillyt:  Ryan Wesley Routh
Tekoväline:  AK-47:n kaltainen rynnäkkökivääri
Trump International Golf Clubin ammunta tapahtui 15. syyskuuta 2024 Donald Trumpin omistamalla golfkentällä West Palm Beachissa, Floridassa, Yhdysvalloissa, kun Yhdysvaltain salaisen palvelun agentit ampuivat 58-vuotiasta Ryan Wesley Routhia kohti useita laukauksia. Salainen palvelu huomasi hänen osoittavan aseella vuoden 2024 presidenttiehdokasta Trumpia. Epäilty pakeni autolla, mutta hänet pidätettiin myöhemmin. Tapaus seurasi kaksi kuukautta aiemmin tapahtunutta Trumpin salamurhayritystä Pennsylvaniassa.
Tapahtumat

Donald Trump oli pelaamassa golfia omistamallaan kentällä West Palm Beachilla Floridassa. Salaisen palvelun agentit huomasivat henkilön osoittamassa aseella Trumpia kohti kentän laidalta noin 275–455 metrin etäisyydeltä. Salainen palvelu avasi tulen epäiltyä kohtaan kello 13.30 (EDT). Yksi tai useampi agenteista ampui ainakin neljä laukausta epäiltyä kohti. Trump kuljetettiin golfkärryllä klubitalolle suojaan. Epäilty pudotti muun muassa AK-47:n kaltaisen aseensa, kaksi reppua ja GoPro-kameran. Hän pakeni paikalta mustalla Nissan-autolla. Viranomaiset sulkivat liikenteen Interstate 95 -moottoritiellä ja pidättivät epäillyn.
Salaisen palvelun myöhään 16. syyskuuta 2024 antaman tiedotteen mukaan epäilty ei ampunut Trumpia tai salaisen palvelun henkilöstöä kohti yhtään laukausta.
Tekijä

Yhdysvaltalaismedioiden mukaan epäilty on 58-vuotias Ryan Wesley Routh. Hän on asunut suurimman osan elämästään Pohjois-Carolinassa ja muutti Havajille vuonna 2018. Hän on ammatiltaan rakennusyrittäjä. Hänet on tuomittu vuosina 2002–2010 useista rikoksista, kuten liikennepaosta ja luvattomasta aseenkannosta.
Epäilty on Ukrainan tukija sodassa Venäjää vastaan ja on kritisoinut Trumpia viestipalvelu X:ssä. Hän on tukenut demokraatti Joe Bidenia ja republikaani Nikki Haleyta.
Iskusta epäillyn pidätysvideo.
Iskusta epäilty Ryan Wesley Routh hetki pidätyksen jälkeen.
Jalokaasut

Neon tuottaa Geisslerin putkessa oranssia valoa.
Jalokaasut ovat alkuaineita, joilla on uloimmalla elektronikuorellaan täysi oktetti, pois lukien helium, jonka ainoalle elektronikuorelle sopii vain kaksi elektronia. Elektronirakenteensa vuoksi ne eivät osallistu helposti kemiallisiin reaktioihin, ja ovat hajuttomia, palamattomia, mauttomia inerttejä kaasuja. Jaksollisessa järjestelmässä jalokaasut muodostavat ryhmän 18 (pääryhmä VIII), ja ne ovat taulukon äärimmäisessä oikeanpuoleisessa sarakkeessa. Jalokaasut ovat helium, neon, argon, krypton, ksenon, radon sekä keinotekoinen oganesson.